ПРИЛОЖЕНИЕ 
 
към междинният финансов отчет
на „БЪДЕЩЕ АГРО“ ЕАД - гр. ПЛОВДИВ
 ЕИК/БУЛСТАТ 130 343 447
за второ тримесечие на 2017 г.

1.	Общо представяне

„БЪДЕЩЕ АГРО“ ЕАД е еднолично акционерно дружество, със седалище в гр. Пловдив 4003 , адрес на управление: гр. Пловдив, район Северен, ул. “Белград“ № 12, ет.6, ЕИК/БУЛСТАТ 130 343 447 и предмет на дейност  „проектиране, строителство, монтаж и експлоатация на соларни паркове; производство и продажба на електрическа енергия; внос, износ и търговия със слънчеви панели и други дейности незабранени от закона“.  
Капиталът на дружеството е в размер на 220 000 лева, разпределен в 3 450 броя обикновени поименни акции и 1 550 броя акции на приносител. Всяка акция е с номинал 44 лева.
	Междинният финансов отчет на дружеството е съставен на базата на Националните счетоводни стандарти. При съставянето на отчетите не са допускани отклонения от счетоводното законодателство и обединение на суми по статии.
	Информацията от предходни периоди е сравнима с тази от текущия период. При разглеждане на отчетните данни посочени в настоящия отчет, следва да се има предвид че същи са прогнозни.
	През отчетния период не е променяна формата на отчетните форми на междинните финансови отчети. 
	В представените отчети няма активи и пасиви, които да са свързани с повече от една статия в баланса. 
	Няма промяна в прилаганата счетоводна политика, включително базите за оценяване във финансовите отчети, принципите, изходните предположения, концепциите, правилата, базите и процедурите, както и предимствата на един счетоводен принцип пред друг.
	Финансовите отчети са съставени при спазване на принципите на текущо начисляване, действащо предприятие, предпазливост, съпоставимост на приходите и разходите и предимство на съдържанието пред формата.
	Първоначалното признаване на активите и пасивите, собствения капитал, приходите и разходите става по метода на историческата цена.  

2.	Отчитане на стоково - материални запаси
Стоково – материалните запаси в дружеството са представени от групата на готовата продукция и материали. Същата се оценява по себестойност.
При продажба се признава пазарна цена за приход, а изписването на готовата продукция е по себестойност. 
Намалението на материалните запаси  при оценка се признава  за разход (сравнение отчетна и пазарна цена) до следващия период на оценка. 

3.	Дълготрайни активи

При отчитане на ДА е възприет стойностен праг на същественост 700 лева, но в случаи, когато актива по специфичност е с характеристика на дълготраен такъв и е с цена под определения праг, той се класифицира като дълготраен, като със специално вътрешно разпореждане се определя и конкретността. Всички други доставки на активи, които са под прага на същественост и са с характер на оборотни, се признават за краткотрайни  материални активи или се признават за разход.
При придобиване активите се заприходяват по доставна цена. При признаване на последващи разходи, свързани с увеличение на стойността на актива, които водят до  удължаване на експлотационния му срок, се признава нов актив, свързан с наличния (като допълнение) в смисъл за по-правилно начисление на счетоводната и данъчна амортизация.
При възникнали причини за неползване на активи повече от 12 месеца същите се изваждат от употреба и се преустановява признаването на разходи за амортизиране.
При ползване в дейността на чужди дълготрайни активи  взаимооотношенията се уреждат чрез оперативни лизингови договори с права за извършване на ремонти  и подобрения за сметка на наемателя.
Дълготрайните активи на дружеството са предимно от машини, производствено оборудване и апаратура.

4.	Отчитане на амортизациите
 
Приет е линейния метод за амортизиране.  За второто тримесечие на 2017 г. сумата на амортизация на активите е 208 хил. лв.

5.	Лизинг и инвестиционни имоти

	За доставката на дълготрайни активи в определени случаи  дружеството поема задължения по финансови лизингови договори.
Цената на лизинга е сбор от стойността  на актива и финансовите разходи, като последните се отлагат по  определен погасителен план за бъдещо време.

6.	Фундаментални грешки

“Бъдеще агро“ ЕАД е избрало да прилага препоръчителния подход. При него фундаментална грешка, която е свързана с предходни периоди, се отчита през текущия период чрез увеличение или намаление на салдото на неразпределената печалба от минали години или в увеличение на загубата от минали периоди. 
През второто тримесечие на 2017 г. не са открити фундаментални грешки.

7.	Отчети за паричните потоци

	При отчитане на паричните средства се прилага стриктно разделение  на приходи и разходи  на парични средства по източници и предназначение.  Спазват се всички разпореждания относно разходи в  брой, оценки на валутни разплащания при необходимост. 

8.	Приходи и разходи

	Организираното счетоводно отчитане на разходите  е по икономически елементи (за основната дейност) и по направление в зависимост от специфичностите  на дейността. Вътре в отделните икономически елементи  (материали, външни услуги и др) е осигурена подробна информация за различните видове.  Отделно се отчитат различните видове финансови разходи. Към разходите за дейността са включени и разходите, формиращи отчетната (балансова) стойност на продадените стоки, дълготрайни активи и материали.
За отчитането на приходите е осигурено отделно отчитане на видовете приходи:  от готова продукция, от други финансови приходи. 
Разликата между приходите и разходите, регистрирани през текущия период, формират финансовия резултат общо и по източници. 
		
9.	Доходи на персонала

Счетоводното отчитане на разходите за персонала е организирано като разходи за възнаграждения, данъци и осигуровки.
Начислените разходи за текущи възнаграждения се признават за разход  в периода на възникване.  

10.	Свързани лица

Свързани лица по смисъла на основния капитал са: „Чаори БГ Солар“ АД, който е едноличен собственик на капитала.

Бележки към финансовия отчет
      
1.	Дълготрайни активи по балансова стойност

Група	Мярка	към 30.06.2017 г.	към 31.12.2016 г.	Разлика	
1. Земи	хил. лв.	40	40	-	
2. Машини и оборудване	хил. лв.	3383	3795	-412	
3. Офис обзавеждане	хил. лв.	10	12	-2	
4. Компютри	хил. лв.	2	-	2	
Всичко ДМА		3435	3847	-412	

         През второто тримесечие на 2017 г. дружеството е придобивало дълготрайни активи за 4 хил.лв., но не е продавало дълготрайни активи през същия период. Начислена е амортизация в размер на 208 хил. лв.

2.	Търговски и други вземания

Вземания	към 30.06.2017 г.	към 31.12.2016 г.	Разлика	
1. Клиенти и доставчици	181	29	+152	
2. Предоставени заеми	1916	1673	+243	
3. Вземания от предприятия от група	10	4	+6	
4. Други вземания	38	32	+6	
Всичко вземания	2145	1738	+407	

През второто тримесечие на 2017 г. са увеличени вземанията на Дружеството от реализация в крайния срок на тримесечието.

         3. Парични потоци
	
Компонент:	Сума (хил.лв.):	
	към 30.06.2017 г.	към 31.12.2016 г.	
Парични средства в брой:	96	297	
Безсрочни сметки /депозити/	67	10	
Общо:	163	307	

3.	Търговски и други задължения

Задължения	към 30.06.2017 г.	към 31.12.2016 г.	Разлика	
1. Доставчици	955	632	+323	
2. Задължения по лизинг	2124	2384	-260	
3.Задължения към финансови предприятия	2308	2499	-191	
4. Получени заеми	246	246	-	
5. Други, в т. ч.	35	39	-4	
-	към персонала	-	6	-6	
-	осигурителни задължения	-	1	-1	
-	данъчни задължения	15	1	+14	
-	лихви	20	31	-11	
Общо задължения	5668	5800	-132	

През второто тримесечие на 2017 г. има намаление в размера на задълженията на дружеството спрямо 2016 г..

5.             Приходи

Категория приходи	Приход - стойност (хил.лв.)	Разлика	
	към 30.06.2017 г.	към 31.12.2016 г.		
Нетни приходи от продажби, в т.ч.:				
1. Продукция	654	1193	-539	
2. Услуги	3	1	+2	
Обща сума на нетни приходи:	657	1194	-537	
Други лихви и финансови приходи	24	3353	-3329	
Обща сума на приходите:	681	4547	-3866	

	Отчетените приходи през второто тримесечие на 2017 г. са в размер на 412 хил. лв.

  8. Разходи

Категория разходи	Разход - стойност (хил.лв.)	
	към 30.06.2017 г.	към 31.12.2016 г.	
1. Разходи за материали	10	7	
2. Разходи за външни услуги	176	337	
3. Разходи за персонала	50	60	
4. Разходи за амортизация	416	831	
5. Други	4	3	
Общо оперативни разходи:	655	1238	
Разходи за лихви и др. финансови разходи	104	171	
Общо разходи	759	1409	

Отчетените разходи за дейността на дружеството през второто тримесечие на 2017 г. са в размер на 337 хил. лв.

Междинният счетоводен баланс на “Бъдеще агро” ЕАД е изготвен съобразно разработената счетоводна политика, която от своя страна е в съответствие с НСС, ЗСч, както и всички законови и нормативни актове, свързани със счетоводното и данъчно законодателсво. 

13.07.2017 г.

Съставител: .....................       	                             Ръководител: ............................
               /Сийка Варимезова/                                                      /Димитър Иванов/